# BOSNA I HERCEGOVINA

**FEDERACIJA BOSNE I HERCEGOVINE**

# KANTON SREDIŠNJA BOSNA / SREDNJOBOSANSKI KANTON

**SABOR / SKUPŠTINA**

***Broj: 01-04- 235/ 21***

***Datum: 25.3.2021.godine***

#### STRUČNA SLUŽBA VLADE

* **Ovdje –**

***ZASTUPNIČKA INICIJATIVA POSTAVLJENA NA XVIII. SJEDNICI SABORA KANTONA SREDIŠNJA BOSNA ODRŽANOJ 24.3.2021.godine***

***Zastupnica Dajana Maros: Zastupnička inicijativa upućena***

Vladi Kantona Središnja Bosna, Ministarstvu gospodarstva, Ministarstvu obrazovanja, znanosti, mladih, kulture i športa

Sukladno potrebi ulaganja u stručno obrazovanje kao i povezivanjem stručnog obrazovanja s tržištem rada, podnosim inicijativu da se omogući stipendiranje učenika koji se odluče upisati neko od zanatskih, deficitarnih, zanimanja.

Istraživanja su pokazala da je najveći postotak nezaposlenih mladih ljudi u Bosni i Hercegovini sa završenom srednjom stručnom školom. Ti isti mladi ljudi su potencijal za unapređenje ekonomskog rasta i razvoja te bi kao takvi trebali i mogli biti angažirani za jačanje istog.

Cilj ove inicijative bio bi zadržavanje mladih ljudi u državi, pripremiti ih za tržište rada te im osigurati radna mjesta, samim time stvaranje boljih uvjeta i atmosfere za mlade. Učenici bi nakon završetka školovanja bili spremni odgovoriti na zahtjeve tržišta, usvajanje vještina i kompetencija u obrtničkim zanimanjima koje će pokrenuti na zapošljavanje i samozapošljavanje u obrtništvu.

Kod nas je trenutno u velikoj mjeri prisutan interes za medicinskom školom, a mladi sve više žele i imaju potrebu za napuštanjem države. Stoga, smatram da je potrebno posvetiti više pažnje i ulaganja u stručno obrazovanje.

Na ovaj način ostvarila bi se korist za mlade koji si osiguravaju zaposlenje, ali i korist županije koja zadovoljava potrebe za stručnim kadrovima.

**Odgovor 12.4.2021**

**PREDSJEDATELJ SABORA**

 Josip Kvasina, dipl.oec. v.r.